BAM บวกต่อ 3% เดินหน้าทำ “ออลไทม์ไฮ” รับผลดี กนง.หั่นดอกเบี้ยฉุดต้นทุนการเงินลด
BAM บวกต่อ 3% เดินหน้าทำ “ออลไทม์ไฮ” รับผลดี กนง.หั่นดอกเบี้ยฉุดต้นทุนการเงินลด
BAM บวกต่อ 3% เดินหน้าทำ “ออลไทม์ไฮ” รับผลดี กนง.หั่นดอกเบี้ยฉุดต้นทุนการเงินลด
5 ก.พ. 2563

ผู้สื่อข่าวรายงานว่า ราคาหุ้น บริษัทบริหารสินทรัพย์ กรุงเทพพาณิชย์ จำกัด (มหาชน) หรือ BAM ณ เวลา 15.52 น. อยู่ที่ระดับ 28.25 บาท บวก 0.75 บาท หรือ 2.73% สูงสุดที่ระดับ 28.25 บาท ต่ำสุดที่ระดับ 27.25 บาท ด้วยมูลค่าการซื้อขาย 2.86 พันล้านบาท

โดยราคาหุ้น BAM ปรับตัวขึ้นแรงต่อจากวานนี้ พร้อมทำจุดสูงสุดใหม่ตั้งแต่เข้าซื้อขายในตลาดหลักทรัพย์ฯ
ด้านบทวิเคราะห์ บล.ซีจีเอส-ซีไอเอ็มบี ระบุว่า สัญญาณทางเทคนิคของหุ้น BAM มีแนวโน้มขึ้นทดสอบ 30.00-30.50 บาท และมีแนวรับสำคัญที่ 26 บาท
ขณะที่ บล.กสิกรไทย ระบุว่า กนง.ลดดอกเบี้ย 25 bps ลงมาที่ 1.0% ภายหลังหลายเครื่องยนต์เศรษฐกิจทั้งการบริโภค การส่งออก การลงทุน และการใช้จ่ายจากภาครัฐ ทั้งหมดมีแนวโน้มชะลอตัว หากมีการลดดอกเบี้ยกลุ่มส่งออกจะได้ประโยชน์จากบาทอ่อน (KCE) และกลุ่มบริหารสินทรัพย์จะได้ประโยชน์จากต้นทุนการเงินที่ลดลง (BAM, CHAYO)
ด้านกลยุทธ์การลงทุน ยังคงมุมมองบวกต่อกลุ่มบริหารสินทรัพย์ BAM, CHAYO และกลุ่มโรงกลั่น-ปิโตร TOP, PTTGC และกลุ่มก่อสร้าง STEC
เช่นเดียวกับ บล.บัวหลวง ระบุว่า หุ้นที่ได้รับอานิสงส์จากกรณี กนง.ปรับลดอัตราดอกเบี้ย ประกอบด้วย SAWAD, MTC, BAM, JMART, CHAYO และแบงก์พาณิชย์ และคาดมี Buy on fact